NÉHÁNY KIEGÉSZÍTŐ INFORMÁCIÓ A BEIRATKOZÁSHOZ

* A beiratkozáshoz mindenképpen hozzák magukkal a gyermek és a gondviselők azonosítására alkalmas okmányokat:

a gyermek:

• születési anyakönyvi kivonatát,

• lakcímkártyáját,

• TAJ és adókártyáját,

• amennyiben van, akkor az érvényes szakértői véleményét.

a szülő/gondviselő:

• személyi igazolványát és lakcímkártyáját.

* A beiratkozáskor a KRÉTA elektronikus ügyintézésben kitöltött adatok ellenőrzése történik.
* Az elektronikus ügyintézésben kitöltött adatlapok aláírása mindkét szülő részéről kötelező.

Amennyiben az egyik szülő nem tud jelen lenni a beiratkozáskor, kérem, az aláírásról előre gondoskodjanak.

* "A különélő szülők a gyermek sorsát érintő lényege kérdésben (így az iskola megválasztásában) közösen gyakorolják jogaikat akkor is, ha a szülői felügyeletet a szülők megállapodása, vagy a bíróság döntése alapján az egyik szülő gyakorolja, kivéve, ha a gyermekétől különélő szülő felügyeleti jogát a bíróság e tekintetben korlátozta vagy megvonta."

Ebből következően, csak eredeti két szülős aláírt nyilatkozattal van módunk a gyermekeket beírni.

* Személyesen legalább az egyik szülőnek meg kell jelennie, a beíratás joga nem delegálható harmadik félre.
* Amennyiben az egyik szülő ismeretlen helyen tartózkodik, a másik szülő részéről egy saját nyilatkozat szükséges arra vonatkozóan, hogy „büntetőjogi felelőssége tudatában kijelenti, hogy a másik szülő tartózkodási helyéről nem tud”
* Egyszülős nyilatkozat abban az esetben lehetséges, ha az egyik szülő elhalálozott. Ebben az esetben szükséges az ezt igazoló anyakönyvi kivonat is.

Ha bármilyen kérdés merül föl, kérem keressenek bizalommal!

Nagy Andrea

igazgató

Budapest, 2024. április 16.